Nog ‘n trein brand in Kaapstad | Die Vryburger
Nog ‘n Metrospoor trein is op die Kaapse trein stasie aan die brand gesteek op Saterdag 28 Julie 2018.
Skade beloop tussen R1,5 en R 6 miljoen.
Dit is die derde voorval binne agte dae en dit laat die vraag ontstaan of die regering, deur sy polisiedienste, enigsins in staat is om die anargie in die land te beheer?
Selfs die DA-beheerde Wes-Kaap vaar nie enigsins beter as waar die ANC in beheer is nie. Omstrede dwelm vrylik beskikbaar in Hartbeespoort en Brits | Kormorant
Omstrede dwelm vrylik beskikbaar in Hartbeespoort en Brits
Die omstrede dwelm “Herbal”, wat die land op hol het na die verspreiding van ontstellende videos van kinders wat die dwelm gebruik het, is vrylik ook in Hartbeespoort en Brits beskikbaar.
Die Kormorant kon die afgelope week by sekere winkels bloot vra daarvoor en dit is onmiddellik oorhandig. By een winkel was dit sommer by die kassier uitgestal. Daar is nêrens ‘n aanduiding op die pakkies wat die middel is nie en by navraag het dit geblyk dat niemand in die winkels weet wat die middel bevat nie. “Dit het baie skop en is baie sterk,” het een winkelassistent gesê.
Die videos wys twee gevalle van kinders en jong mense wat die dwelm gebruik het. Die afgelope week moes minsters 13 mense, waaronder jong kinders, hospitaal toe geneem word vir behandeling na hulle die dwelm gerook het.
Volgens Xander Loubser, woordvoerder van Best Care-ambulansdiens, verskil die simptome van persoon to persoon wat hulle behandel het. “Die simptome het gewissel en ons het onder meer psigose, hiperaktiwiteit, braking, hallusinasies en selfs bewussynverlies waargeneem. Dit is duidelik dat die middel op verskillende maniere manifesteer. Dit is lewensgevaarlik weens die kombinasie van bewussynverlies en braking. Dit kan ‘n persoon se dood veroorsaak,” het Loubser gesê.
Best Care het ‘n ongevalle-dokter by ‘n bekende hospitaal in Pretoria genader om die dwelm te ontleed. Volgens dr Neville Vlok, het voorlopige toetse gewys dat die middel onder meer dagga, metamfetamien (Tik), Esctacy, Mandrax en ketamien bevat. Die dwelm word nou forensies getoets.
“Veral metamfetamien is uiters gevaarlik aangesien dit ‘n direkte impak op die neurotransmitters van die brein het en selfs een keer se gebruik kan permanente skade aanrig,” sê Vlok.
Loubser sê dit is vir noodpersoneel ‘n kommerwekkende situasie. “Dit moet dringend aangepreek word. “Op die meegaande video, vra ‘n ma van een van die slagoffers dat ouers hul kinders se gedrag dophou. “Ek het nie geweet waaroor my kind se gedrag verander het nie. Nou weet ek waaroor…”